Vassås kirke (Bindal)

For Vassås kirke i Hof se Vassås kirke (Hof)

Vassås kirke er en åttekantet kirke fra 1733 i Bindal kommune, Nordland fylke. Den tilhører Bindal sokn i Sør-Helgeland prosti.

Byggverket er i tømmer og har 280 plasser. Munch beskriver kirken som korsformet med et åttekantet midtparti. Nils Pedersen Beck fra Trondheim var byggmester, han var også ansvarlig for Dolstad kirke.

Rundt 1900 var bygget i så dårlig stand at det i 1913 ble demontert og gjenreist i sin opprinnelige form, størrelse og stil.

Referanser

Eksterne lenker 
  Vassås kirke fra Bindal kommune
 
 

Kirker i Bindal
Kirker i Sør-Helgeland prosti
Oktogonale kirker i Norge
Kulturminner i Bindal
Norske kirker fra 1733